Згодны, у беларусаў, нягледзячы на ўсе перыпетыі і страты ХХ-га стагоддзя, зусім адрозная ад сваіх суседзяў прававая культура. Права, дзяржаву збольшага шануюць, нават калі пагарджаюць асобнымі яе прадстаўнікамі. Трэба зазначыць, што, нягледзячы на аграрэнесансавую аўтакратыю, беларускі чыноўнік усё ж валодае пэўнай этыкай і здольны рэпрэзентаваць бюракратыю ў пазітыўным, вебераўскім, значэнні гэтага слова. У адрозненне ад сённяшняй Украіны, Беларусь у большай ступені з’яўляецца таксама прававой дзяржавай. Побытавая карупцыя такая ж невысокая, як у Польшчы, і тут зусім не выпадае параўноўваць нас з суседзямі на поўдні і на ўсходзе.